એક લગ્નમાં કન્યા, મા, સાસુ, નણંદો, ફોઈઓ, માસીઓ, કાકીઓ, મામીઓ વગેરે ભેગી થઈને ૭૦ સાડી તો ખરીદતી હશે. એવરેજ સાડીની કિંમત ૧૦૦૦ રૂપિયા ગણો રૂપિયા ૨,૧0,00,00,000 તો ૨૧,૦૦,૦૦૦ સાડીઓમાં જ ખર્ચાય. ધારો કે સાડી ખરીદવા ઘરની ત્રણ સ્ત્રીઓ સાથે જતી હોય તો આટલી સાડીઓ ખરીદવામાં સાડી દીઠ બે કલાક (એટલાં તો થાય જ ને!) લેખે સ્ત્રીઓના ૧,૨૬,૦૦,૦૦૦ કલાકો અને આ પૈકીની અડધી સાડીઓ ખરીદવામાં પુરુષો સાથ આપતાં હોય તો પુરુષોના ૨૧,૦૦,૦૦૦ લાખ કલાક વીતી જાય! આમાં સાડીને રોલ-પોલીશ થઈને તૈયાર થાય એ પછી લેવા જવાનો સમય અને એક્ચેન્જ કરવાનો સમય તો ગણ્યો જ નથી!